ନୂଆଦିଲ୍ଲୀଃ ବିଶ୍ୱର ସର୍ବବୃହତ 'ଅଟଳ ଟନେଲ'ର ଉଦଘାଟନ କରିଛନ୍ତି ପ୍ରଧାନମନ୍ତ୍ରୀ ନରେନ୍ଦ୍ର ମୋଦୀ । ଟନେଲର ଲମ୍ବ ୯.୦୨ କିଲୋମିଟର ହୋଇଥିବା ବେଳେ ଉଚ୍ଚତା ୩୦୦୦ମିଟର ରହିଛି । ଉଦଘାଟନୀ ଉତ୍ସବରେ ପ୍ରଧାନମନ୍ତ୍ରୀ ସହ ପ୍ରତିରକ୍ଷା ମନ୍ତ୍ରୀ ରାଜନାଥ ସିଂହ ମଧ୍ୟ ଉପସ୍ଥିତ ଥିଲେ ।
ପୀର ପଞ୍ଜଲ ପାହାଡ଼ରେ ଅତ୍ୟାଧୁନିକ ଜ୍ଞାନକୌଶଳ ସାହାଯ୍ୟରେ 'ଅଟଳ ଟନେଲ' ନିର୍ମାଣ କରାଯାଇଛି। ଏହା ସମୁଦ୍ର ପତ୍ତନଠାରୁ ୧୦,୦୦୦ ଫୁଟ ଉଚ୍ଚରେ ଅବସ୍ଥିତ । 'ଅଟଳ ଟନେଲ୍' ଗଠନ ହେତୁ ମନାଲି ଏବଂ ଲେହର ଦୂରତା ୪୬କିଲୋମିଟର ହ୍ରାସ ପାଇବା ସହ ଦୁଇ ସ୍ଥାନ ମଧ୍ୟରେ ଯାତ୍ରା ସମୟ ୪ ରୁ ୫ ଘଣ୍ଟା ହ୍ରାସ ପାଇବ । ରଣନ୘ତିକ ଦୃଷ୍ଟିରୁ ଗୁରୁତ୍ୱପୂର୍ଣ୍ଣ ଥିବା 'ଅଟଳ ଟନେଲ୍' ଉଦଘାଟିତ ହୋଇଥିବା ବେଳେ ଲାହୌଲ ଉପତ୍ୟକାର ବାସିନ୍ଦାଙ୍କ ପାଇଁ ଆଜିର ଏକ ବଡ଼ ଦିନ ଅଟେ ।
ତେବେ ଟନେଲର ଆକୃତି ଘୋଡ଼ାର ଜୋତା ପରି ହୋଇଥିବା ବେଳେ ମନାଲିଠାରୁ ୨୫ କିଲୋମିଟର ଦୂରରେ ଅବସ୍ଥିତ । ଏହାର ଦକ୍ଷିଣ ସୀମା ସମୁଦ୍ର ପତ୍ତନଠାରୁ ୩୦୬୦ମିଟର ଉଚ୍ଚରେ ଥିବା ବେଳେ ଲାହୌଲ ଉପତ୍ୟକାର ତାଲିଙ୍ଗ ଏବଂ ସିସୁ ଗ୍ରାମ ନିକଟରେ ଥିବା ଉତ୍ତର ସୀମା ସମୁଦ୍ର ପତ୍ତନଠାରୁ ୩୦୭୧ମିଟର ଉଚ୍ଚରେ ଅବସ୍ଥିତ। ୧୦.୫ମିଟର ଚଉଡା ବିଶିଷ୍ଟ ଏହି ଟନେଲରେ ୩.୬ x ୨.୨୫ ମିଟରର ଫାୟାରପ୍ରୁଫ୍ ଜରୁରୀକାଳୀନ ପ୍ରସ୍ଥାନ ଗେଟ୍ ନିର୍ମାଣ କରାଯାଇଛି । ଦିନକୁ ୩୦୦୦କାର୍ ଏବଂ ୧୫୦୦ ଟ୍ରକ୍ ୮୦ କିଲୋମିଟର ବେଗରେ ଟନେଲ ସହିତ ଚଳାଚଳ କରିପାରିବ ।
ରୋହତଙ୍ଗ ପାସ୍ ଅଧୀନରେ ଏହାକୁ ଜୁନ୍ ୩, ୨୦୦୦ ରେ ନିର୍ମାଣ କରିବା ପାଇଁ ନିଷ୍ପତ୍ତି ନିଆଯାଇଥିଲା। ଏହାର ଭିତ୍ତି ପ୍ରସ୍ତର ମେ' ୨୬, ୨୦୦୨ରେ ରଖାଯାଇଥିଲା ।ଅଟଳ ଟନେଲର ନାମ ପୂର୍ବରୁ ରୋହତଙ୍ଗ ଟନେଲ ରଖାଯାଇଥିଲା । ଡିସେମ୍ବର ୨୪, ୨୦୧୯ରେ ଅଟଳ ବିହାରୀ ବାଜପେୟୀଙ୍କ ୯୫ତମ ଜନ୍ମ ବାର୍ଷିକୀରେ କେନ୍ଦ୍ର ସରକାର ବାଜପେୟୀଙ୍କୁ ସମ୍ମାନିତ କରିବା ପାଇଁ ରୋହତଙ୍ଗ ଟନେଲକୁ ଅଟଳ ଟନେଲ ନାମରେ ନାମିତ କରିଥିଲେ।
You must be logged in to post a comment.
Previous Previous post: ସୁଶାନ୍ତଙ୍କୁ ହତ୍ୟା କରାଯାଇ ନାହିଁଃ ଫରେନସିକ୍ ରିପୋର୍ଟ !
Next Next post: ଗୃହ ସଂଗରୋଧରେ 'ଫାଭିପିରାଭିର' ବ୍ୟବହାର ନେଇ ଜାରି ହେଲା SOP । ରାଜ୍ୟ ସ୍ୱାସ୍ଥ୍ୟ ଓ ପରିବାର କଲ୍ୟାଣ ବିଭାଗ ପକ୍ଷରୁ ଏହି ଏସଓପି ଜାରି କରାଯାଇଛି ।
